นิคม แสนเจริญ

นายนิคม แสนเจริญ (7 ตุลาคม พ.ศ. 2485 - 19 กุมภาพันธ์ พ.ศ. 2535) อดีตรัฐมนตรีช่วยว่าการกระทรวงคมนาคม และ อดีตสมาชิกสภาผู้แทนราษฎรจังหวัดชลบุรี 3 สมัย

ประวัติ 
นายนิคม แสนเจริญ เกิดเมื่อวันที่ 7 ตุลาคม พ.ศ. 2485 เป็นบุตรของนายฝอย กับ นางทองเพียร แสนเจริญ และเป็นน้องชายของนางสติล คุณปลื้ม ภรรยานายสมชาย คุณปลื้ม สำเร็จการศึกษาระดับมัธยมศึกษาตอนปลาย จาก โรงเรียนชลราษฎรอำรุง และกำลังศึกษาในระดับปริญญาตรี ที่ วิทยาลัยครูฉะเชิงเทรา สมรสกับ นางรัศมี แสนเจริญ (สกุลเดิม คุณจักร) มีบุตร-ธิดา 4 คน 

นิคม แสนเจริญ เสียชีวิตด้วยอุบัติเหตุทางรถยนต์ ขณะเดินทางไปช่วยปราศรัยหาเสียงที่จังหวัดในภาคอีสาน พร้อมกับผู้ติดตามอีก 3 คน ตรงบริเวณแยกแสนเจริญ จังหวัดนครราชสีมา เมื่อวันที่ 19 กุมภาพันธ์ พ.ศ. 2535 สิริอายุรวม 49 ปี

การทำงาน 
หลังจากจบการศึกษาในระดับมัธยมศึกษาตอนปลาย นิคม ได้ช่วยกิจการทางบ้านด้วยการดำรงอาชีพชาวประมง จนได้รับเลือกให้เป็นนายกสมาคมประมงจังหวัดชลบุรี รวมถึงการเป็นรองประธานกรรมการสมาคมประมงแห่งประเทศไทย

งานการเมือง 
นิคม เคยเป็นสมาชิกสภาจังหวัด ใน พ.ศ. 2524 ต่อมาลงรับสมัครเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้ง พ.ศ. 2526 และได้รับเลือกติดต่อกัน จนถึง พ.ศ. 2531 รวม 3 สมัย 

นิคม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2531 ในรัฐบาลพลเอกชาติชาย ชุณหะวัณ

สมาชิกสภาผู้แทนราษฎร 
นิคม แสนเจริญ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชลบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชลบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชลบุรี สังกัดพรรคกิจสังคม

เครื่องราชอิสริยาภรณ์

อ้างอิง 

บุคคลจากอำเภอพานทอง
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดชลบุรี
พรรคกิจสังคม
พรรคสามัคคีธรรม
บุคคลจากโรงเรียนชลราษฎรอำรุง
บุคคลจากมหาวิทยาลัยราชภัฏราชนครินทร์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
เสียชีวิตจากอุบัติเหตุทางถนนในประเทศไทย